**Referat FAU møte 07.03.19**

Tilstede: Heike, Ole Morten, Laila, Nøve, Kjetil, Mona, Nina, Kirsti

Ikke tilstede: Laila Fossum

1. Referat fra forrige møte.
2. Foredragsholder Sjur Langeland 11. februar 2019, gymsalen Nerstad. Både Prestfoss og Eggedal barneskole med foreldre er invitert, i tillegg til ansatte i barnehagene i Sigdal. Etter foredraget blir det foreldremøte for de ulike klassene.
3. Miljøkvelden 2. april 2019 – «Vi er framtida»

En forestilling der elevene vil vise hva de tenker om deres fremtid i Sigdal. Det vil bli to forestillinger, en på formiddagen der besteforeldre og andre som ønsker det er velkomne. På kvelden vil det kun være for foreldre og foresatte. Enkel servering, frukt, saft og kaffe som FAU representantene gjør klart før forestillingen.

1. Strategier i FAU-arbeid fremover

Heike leder belyser viktigheten av samarbeid i FAU, dette på bakgrunn av medieoppslag og skolens omtale på sosiale medier. Leder kjenner seg ikke igjen i deler av det som blir referert til i media fra forrige FAU møte. Det oppleves ugreit når man ikke deler samme opplevelse som det man leser i media. FAU representantene representerer hver sin klasse og FAU saker må drøftes på FAU møtene. Slik at alle representantene har en felles arena for kommunikasjon og forståelse for ulike saker. Hver og en av oss representanter er ansvarlige for å ta grep, oppfordre til møte om det er nødvendige/viktige saker som bør drøftes. Ikke legge alt ansvaret på FAU-leder. De aller fleste foreldre har et aktivt liv med oppfølging av barn, hjem og arbeid. Derfor er det viktig at vi sammen bidrar til et godt samarbeid i FAU.

1. Mona rektor forteller om sin opplevelse i saken, Skoledagsordningen. Synes det er ugreit at ting som blir sagt innad på FAU møtene, blir tatt ut av en sammenheng. Og at dette kommer frem i media samt blir brukt i en klage til Fylkesmannen. Hun opplever at det blir vanskelig å ha tillit til å ta opp saker og svare på ting fremover, når erfaringen viser at det kan komme frem i media. Hun er også bekymret for om taushetsplikten er overholdt og konsekvensen for foreldremiljøet, samarbeid skole – hjem.

*Rektor forlot møte etter dette innlegget.*

1. Skoledagsordningen – høring

Det ble diskutert hva som har skjedd så langt i saken. Noen representanter fra FAU og foreldre har tatt ansvar for å belyse at foreldrene ikke har fått mulighet til å uttale seg ifht endring i skoledagsordningen. Saken er belyst i lokalavisa, Bygdeposten. Skolesjefen har hatt et info/høringsmøte. Det er også sendt klage til Fylkesmannen. Det er uenighet i FAU ifht hvordan dette er blitt håndtert fra noen FAU representanter, uten at det har vært et felles FAU møte for Nerstad. FAU representantene er likevel enige om at dette i utgangspunktet kunne blitt håndtert på en annen måte fra kommunens side.

Høringsutkastet ligger på kommunens hjemmeside, og avstemming for foreldrene vil bli på foreldremøte 11.mars i hvert enkelt klasserom.

*Kirsti Ødemark, referent*